Document ID: 31993D0188

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Μαρτίου 1993 για τροποποίηση της απόφασης 92/486/ΕΟΚ για τον καθορισμό των κανόνων συνεργασίας μεταξύ του κεντρικού συστήματος εξυπηρέτησης Animo και των κρατών μελών
(93/188/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,
Εκτιμώντας:
ότι, υπό το φως της πορείας των εργασιών των σχετικών με την εγκατάσταση του δικτύου πληροφορικής Animo στα κράτη μέλη, ενδιαφέρει να οριστεί μια κοινή ημερομηνία για την έναρξη λειτουργίας του συστήματος 7 ότι αυτό πρέπει να ληφθεί υπόψη κατά τον καθορισμό των κανόνων συνεργασίας μεταξύ του κέντρου εξυπηρέτησης Animo και των κρατών μελών, όπως αυτοί προβλέπονται στην απόφαση 92/486/ΕΟΚ της Επιτροπής (3) 7 ότι είναι σκόπιμο να διευκρινιστούν ορισμένα στοιχεία που πρέπει να περιέχονται στις συμβάσεις που θα συναφθούν μεταξύ του κέντρου εξυπηρέτησης Animo και των κρατών μελών 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 92/486/ΕΟΚ τροποποιείται ως εξής:
1. στο άρθρο 2, το κείμενο της πρώτης περίπτωσης αντικαθίσταται από το ακόλουθο κείμενο:
«- να τεθούν σε ισχύ την 1η Απριλίου 1993 για διάρκεια τριών ετών» 7 2. στο άρθρο 2 προστίθεται η ακόλουθη περίπτωση:
«- να περιλαμβάνουν ρήτρα σχετική με την ενεργοποίησή τους, την προστασία και τη διαθεσιμότητα των δεδομένων, την ευθύνη και το χρονοδιάγραμμα των πληρωμών.» 7 3. στο άρθρο 4, η ημερομηνία «1η Ιουλίου 1993» αντικαθίσταται από την ημερομηνία «1η Απριλίου 1994».
Άρθρο 2
Η παρούσα απόφαση απευθύνεται προς τα κράτη μέλη.
Βρυξέλλες, 4 Μαρτίου 1993.

Labels: 12
3
6